***Проект!***

**Д О Г О В О Р**

**№ РД-14……/………..2016г.**

Днес,…………2016г., в гр. Видин, между:

**НАЦИОНАЛНА ЗДРАВНООСИГУРИТЕЛНА КАСА** , с адрес: гр. София,ул. “Кричим” №1, БУЛСТАТ: 121858220, **чрез РАЙОННА ЗДРАВНООСИГУРИТЕЛНА КАСА – Видин**, **бул. „Панония” №2**, п.к. 2, ЕИК по БУЛСТАТ на РЗОК– гр. Видин: 1218582201471, представлявана от д-р Владимир Иванов Вълчев– директор РЗОК-Видин, упълновощен със заповед № РД-09-1238/03.11.2016г. на Управителя на НЗОК, наричана за краткост **ВЪЗЛОЖИТЕЛ -** от една страна

и

“……………………………….……**” –** гр. ……………….., със седалище и адрес на управление гр. ……………….., ЕИК …………………, представлявано от ……………………………………………………, от друга страна, наричано по-долу **ИЗПЪЛНИТЕЛ,** на основание чл. 112 от ЗОП и Решение № РД-15-…/…..….2016 г. на директора на РЗОК-Видин за класиране на участниците и определяне на изпълнител в в резултат на проведено публично състезание за възлагане на обществена поръчка, която процедура е открита с Решение № РД-15-10/15.11.2016г. на директора на РЗОК-Видин, се сключи настоящия договор за следното:

**I. Предмет на договора**

**Чл. 1. (1)** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извършва периодична доставка на газьол за отопление на възложителя на мястото за изпълнение – гр. Видин, ул. „Панония“ № 2.

**(2)** Доставките ще се осъществяват периодично по писмена заявка на ВЪЗЛОЖИТЕЛЯ, в която е посочено необходимото за конкретния случай количество, но не по-малко от 1 000 (хиляда) литра.

**(3)** ИЗПЪЛНИТЕЛЯТ ще доставя заявеното гориво при условията на представената от него оферта.

**ІІ. СРОК И МЯСТО НА ИЗПЪЛНЕНИЕ**

**Чл. 2. (1)** Настоящият договор се сключва за срок от 12 /дванадесет/ месеца, считано от датата на сключването на договора за обществена поръчка или до изчерпване на максимално допустимата му стойност, която е 30 000 /тридесет хиляди/ лева без ДДС, съответно 36 000 /тридесет и шест хиляди/ лева с включен ДДС, в рамките на този срок.

**(2)** В посочения срок на действие на договора, възложителят има право да подава заявки за доставка на необходимите му количества гориво, като не е длъжен да усвои цялата му стойност.

**(3)** Периодът на изпълнение на договора обхваща времето от сключването му до настъпване на което и да е от обстоятелствата по ал. 1, като при направена заявка, срокът за чието изпълнение изтича след изтичането на срока по ал. 1, периодът на изпълнение обхваща и времето за нейното изпълнение, приемане и плащане.

**Чл. 3. (1)** Срокът за изпълнение на всяка конкретна доставка е до 72 (седемдесет и два) часа, считано от датата на получаване на писмена заявка от ИЗПЪЛНИТЕЛЯ, направена от възложителя по факс:……………. или e-mail: ……………….

**Чл. 4.** Изпълнението на доставките е административната сграда на ВЪЗЛОЖИТЕЛЯ на мястото за изпълнение – гр. Видин, бул. „Панония“ № 2.

**III. ПРИЕМАНЕ НА ИЗПЪЛНЕНИЕТО. ИЗИСКВАНИЯ**

**Чл. 5.** Горивото за отопление, предмет на доставката, следва да отговаря на изискванията за качеството на горивата, съгласно Наредба за изискванията за качеството на течните горива, условията, реда и начина за техния контрол (обн. ДВ бр.66/2003 г.) и БДС. Качеството и количеството на получаваната стока при всяка доставка се удостоверява от координатора по договора за ВЪЗЛОЖИТЕЛЯ и представител на ИЗПЪЛНИТЕЛЯ.

**Чл. 6. (1)** Приемането на доставките се извършва чрез подписването на приемо-предавателен протокол за всяка отделна партида.

**(2)** Приемо-предавателният протокол се подписва от представител на ВЪЗЛОЖИТЕЛЯи от представител на ИЗПЪЛНИТЕЛЯ след представяне на следните документи:

- заверено копие на декларация за съответствие с изискванията за качеството на течните горива, по образец, съгласно приложение №9 към чл. 10, ал. 2 от Наредбата за изискванията за качеството на течните горива, условията, реда и начина за техния контрол;

- заверено копие от свидетелството за калибриране на цистерната и брояча на горивото, с валидна заверка от съответните органи по стандартизация.

**ІV. ЦЕНИ И НАЧИН НА ПЛАЩАНЕ**

**Чл. 7. (1)** Всяка отделна доставка се реализира по базова цена на горивото за отопление, без ДДС, към датата на доставката, коригирана с ………… % *търговска надценка/отстъпка*[[1]](#footnote-1)*,* съгласно Ценовото предложение на ИЗПЪЛНИТЕЛЯ /Приложение № 1 към договора/. Процентът на търговската *надценка/отстъпка* остава постоянна величина, независимо от промяната на базовата цена в следствие на промяната на цените на петролните продукти на българския пазар. В доставната цена се включват всички разходи, свързани с доставката на заявеното гориво за отопление, включително и транспортните.

**(2)** Базовата цена към датата на всяка доставка се удостоверява чрез официален документ, издаден от основния производител /вносител/ (посочен от ИЗПЪЛНИТЕЛЯ в ценовото предложение) за доказване на базовата цена към датата на доставката или извадка от достъпен за ВЪЗЛОЖИТЕЛЯ официален бюлетин на основния производител /вносител/ за периодично изменение на цените.

**(3)** В случай на различие между базовите цени на горивото на датата на заявката и датата на доставката, заплащането се извършва съгласно по-благоприятната за възложителя базова цена.

**Чл. 8.** **(1)** Максимално допустимата стойност на договора за целия период на изпълнение е в размер на 30 000.00 (тридесет хиляди) лв. без ДДС или 36 000 (тридесет и шест хиляди) лв. с включен ДДС.

**(2)** Плащането на доставеното количество гориво след изпълнението на конкретната заявка, се извършва от Възложителя в срок до 30 (тридесет) дни от получаване на издадена от ИЗПЪЛНИТЕЛЯ оригинална фактура и въз основа на следните документи:

1. Оригинален двустранен приемо-предавателен протокол за приемане на конкретната доставка;

2. Копие от заявката за конкретната доставка или разпечатка от e-mail;

3. Заверено копие на декларация за съответствие с изискванията за качеството на течните горива за всяка партида, съгласно чл. 10, ал. 2 от Наредбата за изискванията за качеството на течните горива, условията, реда и начина за техния контрол /заверено копие на документ за експедиция на готова продукция от петролните бази/;

4. Заверено копие от свидетелството за калибриране на цистерната и брояча на горивото, с валидна заверка от съответните органи по стандартизация;

5. Копие от официален документ, издаден от основния производител/вносител за доказване на **базовата цена** или извадка /разпечатка/ от достъпен за възложителяофициален бюлетин на производителя/вносителя за удостоверяване на действащата цена за газьол за отопление в деня на доставката.

**(3)** Фактурата се издава на РЗОК-Видин, БУЛСТАТ 1218582201471 с място на изпълнение гр.Видин, като за получател се посочва определеното от ВЪЗЛОЖИТЕЛЯ отговорно лице по изпълнението на договора, съгласно чл. 18 от настоящия договор.

(4) ВЪЗЛОЖИТЕЛЯТ заплаща цената по чл.7, ал. 1 с платежно нареждане в лева, по следната банкова сметка на ИЗПЪЛНИТЕЛЯ:

БАНКА: ………………………….

BIC: ………………………………

IBAN: ……………………………..

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 9.** ИЗПЪЛНИТЕЛЯТ се задължава:

**(1)** Да извършва качествено дейностите – предмет на този договор при стриктно спазване на изискванията на ВЪЗЛОЖИТЕЛЯ и определените от него срокове.

**(2)** Да осъществява изпълнението на договора, чрез посочените в представената офертата лица, които ще отговарят за изпълнението на поръчката (водачи на транспортни средства). В случай на необходимост от промяна по обективни причини на някое от определените от ИЗПЪЛНИТЕЛЯ лица, последният се задължава да уведоми незабавно писмено възложителя, като посочи лице с което се заменя първоначално определеното. Новоопределеното лице следва да притежава квалификация, отговаряща на минималните изисквания на ВЪЗЛОЖИТЕЛЯ, съгласно посоченото в раздел III.1.3. от обявлението за поръчка. Писменото уведомление става неразделна част от договора.

**(3)** Да опазва и да не разгласява пред трети лица информация, която му е станала известна при изпълнението на този договор, както и относно вътрешни правила, процедури, организация, структура, начин на функциониране на РЗОК-Видин, без изричното писмено предварително съгласие на ВЪЗЛОЖИТЕЛЯ, с изключение на случаите, когато е задължен по закон за това. Това ограничение се прилага и спрямо лицата, чрез които ще се изпълнява възложеното по договора.

**(4)** Да не допуска промяна в състава на обединението за времето на действие на този договор, в противен случай ВЪЗЛОЖИТЕЛЯТ има право да прекрати едностранно договора и да търси обезщетение за вреди[[2]](#footnote-2).

**Чл. 10.** ИЗПЪЛНИТЕЛЯТ има право:

**(1)** да иска от ВЪЗЛОЖИТЕЛЯ необходимото му съдействие за изпълнение на договора.

**(2)** да иска от ВЪЗЛОЖИТЕЛЯ приемане на доставките, предмет на настоящия договор съгласно раздел ІІІ от договора.

**(3)** да иска от ВЪЗЛОЖИТЕЛЯ уговореното възнаграждение за всяка изпълнена и приета доставка, в срока и при условията на раздел ІV от настоящия договор.

**VІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 11.** Във всеки един момент от изпълнението на договора, **ВЪЗЛОЖИТЕЛЯТ** има право да осъществява контрол по отношение на количеството и качеството на доставеното гориво, който контрол се осъществява чрез определения координатор или друго оправомощено от **ВЪЗЛОЖИТЕЛЯ** лице.

**Чл. 12. (1)** **ВЪЗЛОЖИТЕЛЯТ** има право да иска от **ИЗПЪЛНИТЕЛЯ** да извършва дейностите, включени в предмета на договора, качествено, в срок и без отклонения, съгласно изискванията.

**(2)** **ВЪЗЛОЖИТЕЛЯТ** има право да изисква от **ИЗПЪЛНИТЕЛЯ** да опазва и да не разгласява пред трети лица информация, която му е станала известна при изпълнението на този договор. **ВЪЗЛОЖИТЕЛЯТ** има правото да изисква гарантиране спазването на това задължение и по отношение на лицата, които **ИЗПЪЛНИТЕЛЯТ** ангажира с изпълнението на настоящия договор.

**Чл. 13. ВЪЗЛОЖИТЕЛЯТ** е длъжен да заплаща на **ИЗПЪЛНИТЕЛЯ** стойността на доставеното гориво по конкретна заявка, в срока и при условията на раздел ІV от настоящия договор, като в случай на забава дължи законово определеното обезщетение.

**VІа.** **ПОДИЗПЪЛНЕНИЕ[[3]](#footnote-3)**

**ОСОБЕНИ ПРАВА И ЗАДЪЛЖЕНИЯ, НЕЗАВИСИМИ ОТ ПРЕДМЕТА НА ПОРЪЧКАТА, КОГАТО В ИЗПЪЛНЕНИЕТО Е ПРЕДВИДЕНО ДА УЧАСТВА ПОДИЗПЪЛНИТЕЛ/**

**Чл. 13а.** ИЗПЪЛНИТЕЛЯТ има право:

- да предоставя становище и/или да оспорва плащанията или част от тях по направено от ПОДИЗПЪЛНИТЕЛЯ искане за плащане за част от поръчката, която е предвидено да се изпълнява от ПОДИЗПЪЛНИТЕЛ и може да бъде предадена като отделен обект на ИЗПЪЛНИТЕЛЯ или на ВЪЗЛОЖИТЕЛЯ;

ИЗПЪЛНИТЕЛЯТ е длъжен:

* да сключи договор за подизпълнение
* в срок от три дни от сключването на договор за подизпълнение, както и на допълнително споразумение за замяна на посочен в офертата подизпълнител, да изпрати копие на договора/ допълнителното споразумение, заедно с доказателства, че са изпълнени условията на чл. 66, ал 2 и ал. 11 от ЗОП;
* да предвиди в договора с подизпълнителя забрана последния да превъзлага една или повече от дейностите, които са включени в предмета на договора за подизпълнение;
* да предостави на ВЪЗЛОЖИТЕЛЯ отправено от подизпълнителя искане за разплащане на част от поръчката на подизпълнителя заедно със становище по него;
* да уведоми ВЪЗЛОЖИТЕЛЯ за името, данни за контакт и представителите на подизпълнителите, посочени в офертата в срок най-късно преди започване на изпълнението на договора.
* ИЗПЪЛНИТЕЛЯТ носи пълна отговорност за действията и/или бездействията на подизпълнителите си, като участието им при изпълнението на поръчката, не изменя или намалява задълженията на ИЗПЪЛНИТЕЛЯ, съгласно настоящия договор
* В отношенията си с подизпълнителите, ИЗПЪЛНИТЕЛЯТ е длъжен да предвиди гаранции, че:
* приложимите клаузи на настоящия договор са задължителни и за подизпълнителите;
* действията на подизпълнителите няма да доведат пряко или косвено до неизпълнение на договора, за което ИЗПЪЛНИТЕЛЯТ да иска освобождаването си от отговорност;
* при осъществяване на контролните си функции, ВЪЗЛОЖИТЕЛЯТ и/или друг компетентен орган, ще могат без ограничения да извършват проверка на дейността и документацията на подизпълнителите;
* участието на подизпълнителите ще е съобразно посоченото в офертата за участие на ИЗПЪЛНИТЕЛЯ и няма да бъде променяно за срока на изпълнение на настоящия договор.
* отношенията между ИЗПЪЛНИТЕЛЯ и подизпълнителите не пораждат никакви задължения за ВЪЗЛОЖИТЕЛЯ.

Приложимите правила относно директните разплащания по чл. 66, ал. 4, ал. 5, ал. 6 и ал. 7 от ЗОП с ПОДИЗПЪЛНИТЕЛИ се посочват в договора.

**VІІ. ГАРАНЦИЯ ЗА ИЗПЪЛНЕНИЕТО НА ДОГОВОРА.**

**ОТГОВОРНОСТ ПРИ НЕИЗПЪЛНЕНИЕ**

**Чл. 14.** (1) При подписване на договора ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на  900.00 (деветстотин) лева, представляващa 3 % от максимално допустимата стойност на договора без ДДС под формата на ................…………… [[4]](#footnote-4)

**(2)** Разходите по откриването и обслужването на гаранцията, с която се обезпечава изпълнението на договора, представена под формата на банкова гаранция/застраховка, са за сметка на ИЗПЪЛНИТЕЛЯ и не засягат размера на гаранцията, от който ВЪЗЛОЖИТЕЛЯТ би се удовлетворил.

**(3)** В случай, че гаранцията за изпълнение е под формата на банкова гаранция, същата трябва да бъде безусловна, неотменима и платима при първо писмено поискване, в което ВЪЗЛОЖИТЕЛЯТ заяви, че ИЗПЪЛНИТЕЛЯТ не е изпълнил задължение по договора за обществената поръчка.

**(4)** В случай, че банката/застрахователното дружество, издала/о гаранцията за изпълнение, е обявена/о в несъстоятелност, изпадне в неплатежоспособност/свръх задлъжнялост, отнеме й/му се лиценза, или откаже да заплати предявената от ВЪЗЛОЖИТЕЛЯ сума в 3-дневен срок, ВЪЗЛОЖИТЕЛЯТ има право да поиска, а ИЗПЪЛНИТЕЛЯТ се задължава да предостави, в срок до 5 (пет) работни дни от направеното искане, съответната заместваща гаранция от друга банкова/застрахователна институция.

**(5)** ВЪЗЛОЖИТЕЛЯТ освобождава гаранцията за изпълнение на договора без да дължи лихви, в срок до 7 /седем/ работни дни, считано от деня на писменото й поискване от ИЗПЪЛНИТЕЛЯ, след изтичане срока на действие на договора, съгласно клаузите на този договор, и точното изпълнение на задълженията на ИЗПЪЛНИТЕЛЯ по него, удостоверено с двустранно подписан приемо-предавателен протокол. ВЪЗЛОЖИТЕЛЯТ не дължи лихви за периода до окончателното освобождаване на гаранцията за изпълнение на договора

**(6)** В случай че гаранцията за изпълнение е под формата на банкова гаранция, освобождаването й се извършва чрез предаване оригинала на документа за учредяването й, а в случай, че е под формата на парична сума - чрез превеждане по банкова сметка на ИЗПЪЛНИТЕЛЯ**.**

**Чл. 15.** **(1)** При пълно неизпълнение на договора ВЪЗЛОЖИТЕЛЯТ задържа сумата по представената гаранция. За пълно неизпълнение на договора се приема недоставяне на заявеното с първата заявка количество гориво след изтичане на 15 (петнадесет) дни от изтичане на срока по чл. 3, ал. 1 от договора. В този случай ВЪЗЛОЖИТЕЛЯТможе да развали договора при условията на чл. 17, ал. 2 от договора.

**(2)** Частично неизпълнение е налице в следните случаи:

1. когато не е доставено цялото заявено от координатора количество гориво в срока по чл. 3, ал. 1, и след направена от ВЪЗЛОЖИТЕЛЯрекламация, не е извършена доставка за остатъка до 3 (три) дни от изтичане на този срок;

2. когато се достави гориво, което по качество не отговаря на договорените условия, и след направена от ВЪЗЛОЖИТЕЛЯрекламация, не е извършена нова доставка в срок от 3 (три) дни от извършената рекламация.

**(3)** При частично неизпълнение по предходната алинея, до осъществяване на доставка на цялото заявено количество или такава с изискуемото качество, ако не е спазен допълнителния 3-дневен срок по ал. 2, ИЗПЪЛНИТЕЛЯТдължи неустойка в размер на 1 % от максимално допустимата стойност на договора без ДДС за всеки просрочен ден до осъществяване на доставка, освен ако ВЪЗЛОЖИТЕЛЯТ не развали договора при условията на чл. 17, ал. 2 от договора.

**(4)** При забава в изпълнението на конкретната доставка, ИЗПЪЛНИТЕЛЯТ дължи неустойка за забава в размер на 0,5 % от максимално допустимата стойност на договора без ДДС за всеки просрочен ден.

**(5)** Неустойките по ал. 3 и ал. 4 от този член се удържат от представената гаранция за изпълнение, а в случай на недостатъчност на нейния размер или изчерпване – от дължимото на ИЗПЪЛНИТЕЛЯплащане. В случай, че ВЪЗЛОЖИТЕЛЯТ не може да се удовлетвори за дължимата неустойка по посочените начини, на ИЗПЪЛНИТЕЛЯ се предявява претенция за доброволно плащане на дължимата по неустойката сума, а при неуважаването й, ВЪЗЛОЖИТЕЛЯТ може да търси правата си по общия ред.

**(6)** При забава в плащането на дължимото възнаграждение по конкретната доставка, ВЪЗЛОЖИТЕЛЯТ дължи обезщетение в размер на законната лихва върху стойността на забавеното плащане, за всеки просрочен ден. Претенция за дължима от ВЪЗЛОЖИТЕЛЯ на ИЗПЪЛНИТЕЛЯ неустойка, се предявява писмено от ИЗПЪЛНИТЕЛЯ пред ВЪЗЛОЖИТЕЛЯчрез координатора по договора, като се прилагат копия на получената заявка за доставка, приемо-предавателния протокол за осъществяването й и издадената от ИЗПЪЛНИТЕЛЯ фактура.

**(7)** Рекламациите по този член от страна на ВЪЗЛОЖИТЕЛЯ се предявяват в момента на приемане на конкретната доставка, като в приемо-предавателния протокол се отразяват относимите обстоятелства относно несъответствието на количеството и качеството на доставеното гориво с изискванията.

**(8)** Неизпълнението се удостоверява със съставяне на констативен протокол от координатора по договора, придружен с оригинала на заявката до ИЗПЪЛНИТЕЛЯ и доказателства за изпращането й по някой от посочените в чл. 3, ал. 1 от договора начини.

**(9)** Страните си запазват правото да търсят обезщетение по общия ред за вреди, чийто размер е по-голям от изплатените по реда на този договор неустойки и/или обезщетения.

**VІІІ. ПРЕКРАТЯВАНЕ НА ДОГОВОРА**

**Чл. 16.** Настоящият договор се прекратява:

1. с настъпване на някое от обстоятелствата по чл. 2, ал. 1 от договора, а при направена заявка за доставка, срокът за чието изпълнение изтича след изтичането на срока по чл. 2, ал. 1 – с нейното изпълнение, приемане и плащане;

2. по взаимно съгласие на страните, изразено писмено;

3. при настъпване на обективна невъзможност за изпълнение;

4. с прекратяване на юридическо лице, страна по договора без правоприемство;

5. от ВЪЗЛОЖИТЕЛЯ без предизвестие и без да дължи обезщетение за претърпените вреди от прекратяването на договора отИЗПЪЛНИТЕЛЯ – при възникване на обстоятелствата по чл. 118, ал. 1, т. 2 и т. 3 от ЗОП.

**Чл. 17.** **(1)** ВЪЗЛОЖИТЕЛЯТ има право едностранно да развали договора:

1. при пълно или частично неизпълнение (включително лошо или забавено изпълнение) от страна на ИЗПЪЛНИТЕЛЯ;

2. при отпадане на основанията за изпълнение на договора в резултат на съществена промяна в обстоятелствата, по причини, които ВЪЗЛОЖИТЕЛЯТ не е могъл да предвиди или предизвика, като в този случай не се дължат неустойки;

3. при невъзможност да осигури финансиране за изпълнението на договора, като в този случай ВЪЗЛОЖИТЕЛЯТ не дължи на ИЗПЪЛНИТЕЛЯ неустойки или обезщетения, а му заплаща само дължимото възнаграждение за извършеното до момента на прекратяването изпълнение, прието от ВЪЗЛОЖИТЕЛЯ;

4. в случаите по чл. 9, ал. 4 от договора[[5]](#footnote-5);

5. при започване на процедура по ликвидация на ИЗПЪЛНИТЕЛЯ или на член на обединението[[6]](#footnote-6);

6. при откриване на производство за обявяване в несъстоятелност на ИЗПЪЛНИТЕЛЯ или на член на обединението, както и при обявяване в несъстоятелност на ИЗПЪЛНИТЕЛЯ или член на обединението[[7]](#footnote-7).

7. ВЪЗЛОЖИТЕЛЯТ има право едностранно да прекрати договора на основание чл. 7, ал. 3 от ПМС № 385/30.12.2015г. за дейността на Централния орган за покупки (ЦОП) за нуждите на органите на изпълнителната власт, в случай че в срока на изпълнение на договора, ВЪЗЛОЖИТЕЛЯ сключи договор със същият предмет въз основа на сключено от страна на ЦОП рамково споразумение за нуждите на органите на изпълнителната власт и техните администрации, с писмено предизвестие от страна на ВЪЗЛОЖИТЕЛЯ, без последният да дължи неустойки и/или обезщетения на ИЗПЪЛНИТЕЛЯ.

**(2)** При разваляне на договора при условията на чл. 87-88 от ЗЗД, изправната страна е длъжна да отправи 7-дневно писмено предизвестие до другата страна.

**ІХ. ДРУГИ РАЗПОРЕДБИ**

**Чл. 18. (1)** ВЪЗЛОЖИТЕЛЯТ определя ................................................................ – на длъжност ............................. в отдел ………….., в РЗОК-Видин, телефон за контакт: ………………., за отговорник по договора.

**(2)** ИЗПЪЛНИТЕЛЯТ определя …………………… на длъжност ………………….. , тел. …………………., отговарящ/и по координацията за изпълнението на договора за времето на действие на същия.

**(3)** При промяна на отговорниците по договора страните се уведомяват писмено за промяната на посочените по-долу адреси.

**Чл. 19.** При промяна на банковите сметки, адреси, телефони (факс) и др. свързани с изпълнението на договора обстоятелства, съответната страна е длъжна да уведоми писмено другата страна в 3-дневен срок.

##### Чл. 20. При преобразуване без прекратяване, промяна на наименованието, правно-организационната форма, седалището, адреса на управление, органите на управление и представителство, ИЗПЪЛНИТЕЛЯТ се задължава да уведоми ВЪЗЛОЖИТЕЛЯ за промяната в 7-дневен срок от вписването й в съответния регистър.

**Чл. 21. (1)** При замяна на подизпълнителя/ите, посочени в офертата се подписва допълнително споразумение между страните, при спазване изискванията на ЗОП.

**(2)** Допустимо е изменение на настоящия договор по изключение единствено при условията на чл.116 от ЗОП.

**Чл. 22. (1)** Страните ще положат всички усилия, за да разрешат по взаимно съгласие споровете, възникнали от или във връзка с този договор или с неговото тълкуване.

**(2)** За всички неуредени по настоящия договор въпроси се прилагат разпоредбите на Закона за обществените поръчки, Търговския закон и Закона за задълженията и договорите. Страните уреждат всички спорни въпроси по изпълнение на договора чрез преговори, а в случай на непостигане на съгласие, отнасят спора пред съответния компетентен съд съгласно действащото законодателство.

Настоящият договор се състави в два еднообразни екземпляра по един за всяка от страните.

**ЗА ВЪЗЛОЖИТЕЛЯ:** **ЗА ИЗПЪЛНИТЕЛЯ:**

**ДИРЕКТОР РЗОК-ВИДИН: …………………………….**

**……………………………………**

**Д-Р ВЛАДИМИР ВЪЛЧЕВ**

**ГЛАВЕН СЧЕТОВОДИТЕЛ:**

**………………………………**

**ДАНИЕЛА ИВАНОВА**

**НАЧАЛНИК ОТДЕЛ „АПОД“:**

**………………………………**

**ВАЛЕНТИНА КОПРИВЧИНА**

1. *При сключването на договора се вписва вярното, съгласно ценовото предложение на участника, определен за изпълнител.*  [↑](#footnote-ref-1)
2. *Тази разпоредба се вписва в случай, че изпълнителят е обединение.* [↑](#footnote-ref-2)
3. *Разделът се вписва в договора, ако при изпълнението ще участва/т подизпълнител/и.* [↑](#footnote-ref-3)
4. *Определеният за изпълнител участник сам избира формата, под която да бъде представена гаранцията за изпълнение. Гаранцията за изпълнение под формата на парична сума се внася по посочена от възложителя банкова сметка. Срокът на банковата гаранция следва да покрива срока за изпълнение на договора, съгласно чл. 2, ал. 1 от него, както и период от минимум 30 (тридесет) дни след изтичането на този срок, за евентуално предявяване на претенция от страна на възложителя. Гаранцията,представена под формата на застраховка, следва да е за посочения от възложителя размер и със срок на застрахователното покритие, обхващащ срока за изпълнение на договора, съгласно чл.2, както и период от минимум 30 (тридесет) дни след изтичането на този срок, за евентуално предявяване на претенция от страна на възложителя. Клаузите на чл.14 от договора ще бъдат ревизирани, съобразно вида на представената от определения за изпълнител гаранция.* [↑](#footnote-ref-4)
5. *Тази разпоредба на договора се вписва, тогава когато участникът, определен за изпълнител, е обединение от лица.* [↑](#footnote-ref-5)
6. *Последното се записва в случай, че участникът, избран за изпълнител е обединение.* [↑](#footnote-ref-6)
7. *Последното се записва в случай, че участникът, избран за изпълнител е обединение.* [↑](#footnote-ref-7)