**НАЦИОНАЛНА ЗДРАВНООСИГУРИТЕЛНА КАСА**

**РАЙОННА ЗДРАВНООСИГУРИТЕЛНА КАСА - ВИДИН**

3700 - Видин, адрес: бул. “ПАНОНИЯ” № 2, ПК 2.

**Директор** – 609-810

**ТЕХНИЧЕСКИ СПЕЦИФИКАЦИИ. ИЗИСКВАНИЯ КЪМ ИЗПЪЛНЕНИЕТО**

**I. ПРЕДМЕТ НА ПОРЪЧКАТА**

**Предметът на настоящата поръчка** е периодична доставкана газьол за отопление на РЗОК-Видин, по писмени заявки на възложителя на мястото за изпълнение –административната сграда на РЗОК-Видин, на адрес: гр. Видин, бул. Панония № 2.

**II. изисквания към изпълнението**

1. **Общи изисквания и изисквания за качество**

Горивото за отопление, предмет на настоящата поръчка следва да притежава следните технически параметри:

* да отговаря на изискванията за качество на течните горива, съгласно нормативните актове: Наредба за изискванията за качеството на течните горива, условията, реда и начина за техния контрол (обнародвана в ДВ бр. 66 от 25.07.2003 г., последно изменение ДВ бр. 88 от 24.10.2014 год.) и БДС; Закона за опазване на околната среда, Закона за чистота на атмосферния въздух и др.
* да притежава минимален процент съдържание на вредни примеси;
* да е с качество на химичния състав, вискозитет, екологични характеристики и други параметри, които гарантират надеждна и безотказна работа на горивните инсталации.

1. **Изисквания към изпълнението**

При изпълнение на поръчката, изпълнителят е длъжен:

2.1. Да доставя горивото за отопление, след получаване на писмена заявка от възложителя по договора, подадена по e-mail или факс на посочени от изпълнителя електронен адрес или номер, при следните условия:

* срокът за изпълнение на всяка конкретна заявка е до **72 /седемдесет и два / часа** от получаване на заявката;
* количеството по всяка конкретна заявка от възложителя към изпълнителя, не може да бъде по-малко от 1 000 (хиляда) литра;
  1. Да транспортира горивото до мястото на доставка в съответствие с изискванията на Закона за движението по пътищата /чл.129/ и при спазване изискванията на Европейската спогодба за международен превоз на опасни товари по шосе /ADR, обн. ДВ, бр. 73/1995 г./;
  2. Да транспортира горивото с транспортни средства, които отговарят на изискванията на Закона за автомобилните превози, Наредба №40 от 14. 01. 2004 г. за условията и реда за извършване на автомобилен превоз на опасни товари;
  3. Да доставя горивото наливно, с автоцистерни, които са оборудвани с устройства за автоматично отчитане на горивото, дозатори и помпи, които са пломбирани.

1. **Приемане на изпълнението**

Количеството и качеството на доставеното гориво се удостоверява при всяка конкретна доставка, чрез подписване на приемо-предавателен протокол от представител(отговорник по договора) на възложителя и представител на изпълнителя. При всяка доставка изпълнителят представя следните документи, които се прилагат към протокола:

* заверено копие на декларация за съответствие с изискванията за качеството на течните горива, по образец, съгласно приложение №9 към чл. 10, ал. 2 от Наредбата за изискванията за качеството на течните горива, условията, реда и начина за техния контрол;
* заверено копие от свидетелството за калибриране на цистерната и брояча на горивото, с валидна заверка от съответните органи по стандартизация.

**III. МЯСТО ЗА ИЗПЪЛНЕНИЕ НА ПОРЪЧКАТА**

Административната сграда на РЗОК-Видин, находяща се в гр. Видин, бул. Панония № 2.

**IV. КРИТЕРИИ ЗА ОЦЕНКА НА ОФЕРТИТЕ - критерий за определяне на икономически най-изгодната оферта** – **„най-ниска цена“, а именно** **най-ниска доставна цена за 1000 литра гориво за отопление,** която се формира от базовата цена за 1 000 литра гориво за отопление без ДДС, коригирана с фиксиран за целия срок на договора процент търговска надценка или отстъпка, посочен от участника. В доставната цена се включват всички разходи, свързани с доставката на заявеното гориво за отопление франко склада на възложителя, включително и транспортните.

**Базовата цена** се оферира от участника като цена на основния производител /вносител/ определена към датата на решението за откриване на процедура за участие.

**Доставната цена** може да бъде променяна само в случаите на промяна на базовата цена, в резултат на изменение на цените на горивата и петролните продукти от основния производител /вносител/ на горива на територията на страната, което обстоятелство се удостоверява чрез официални документи за изменение на цените.

Класирането на участниците се извършва като на първо място се класира участникът, който е предложил най-ниска доставна цена В случай, че две или повече оферти са равни, класирането на същите се извършва, съгласно чл.58, ал.3 от ППЗОП.

Участникът класиран от комисията на първо място, се определя за изпълнител на обществената поръчка.

**V. УСЛОВИЯ И НАЧИН НА ПЛАЩАНЕ**

Плащанията по договора за обществена поръчка ще се извършват от РЗОК-Видин поотделно за всяка конкретна доставка, след нейното изпълнение, в лева по банкова сметка на изпълнителя, в срок до 30 (тридесет) дни от получаване на оригинална фактура, издадена от изпълнителя и въз основа на следните документи:

* оригинален двустранен приемо-предавателен протокол;
* копие от заявка за конкретната доставка или разпечатка от e-mail;
* заверено копие на декларация за съответствие с изискванията за качеството на течните горива за всяка партида, съгласно чл. 10, ал. 2 от Наредбата за изискванията за качеството на течните горива, условията, реда и начина за техния контрол /заверено копие на документ за експедиция на готова продукция от петролните бази/;
* заверено копие от свидетелство за калибриране на цистерната и брояча на горивото, с валидна заверка от съответните органи за стандартизация;
* копие от официален документ, издаден от основния производител/вносител за доказване на **базовата цена** или извадка /разпечатка/ от достъпен за възложителя официален бюлетин на производителя/вносителя за удостоверяване на действащата цена за газьол за отопление в деня на доставката.

В случай на различие между базовите цени на горивото на ***датата на заявката*** и ***датата на доставката,*** заплащането се извършва съгласно по-благоприятната за възложителя базова цена.

**VI.СРОК НА ВАЛИДНОСТ НА ОФЕРТИТЕ - 3** (три) месеца от датата на изтичане на срока за получаване на офертите.

**VІІ. СРОК НА ДЕЙСТВИЕ НА ДОГОВОРА –** 12 /дванадесет/ месеца, считано от датата на сключването на договора за обществена поръчка или до изчерпване на максимално допустимата му стойност, която е 30 000 /тридесет хиляди/ лева без ДДС, съответно 36 000 /тридесет и шест хиляди/ лева с включен ДДС, в рамките на този срок. В посочения срок на действие на договора, възложителят има право да подава заявки за доставка на необходимите му количества гориво, като не е длъжен да усвои цялата му стойност.

**Viii. ДРУГИ УСЛОВИЯ**

Срок за рекламация и начин на уреждане на рекламациите: за установени явни недостатъци по отношение на количеството и качеството на горивото, рекламациите се предявяват в момента на приемане на конкретната доставка, като се отразяват в съставяния приемо-предавателен протокол.